Foto: RIA Novosti Chechenistonlik shifokorlar ularga yordam so‘rab murojaat qilgan erkakning ichagidan 10 yil avval ukrainalik jarrohlar tomonidan unutib qoldirilgan zondni topishdi. "VladTaym" shu haqida xabar berdi. Manbaga ko‘ra, Chechenistonning 60 yoshli fuqarosi Aslanbek shifokorlarga ichakdagi og‘riqlardan shikoyat qilgan. Shu bois uni rentgenga yo‘llashgan. Olingan natija nafaqaxo‘rning ichagida kelib chiqishi noma’lum bo‘lgan jism borligini ko‘rsatgan. Operatsiya vaqtida shifokorlar ichakdan 3 metrli zondni olishgan. Ma’lum bo‘lishicha, 10 yil ilgari Xarkovda bemorning ichak sohasi operatsiya qilingan. O‘shanda shifokorlar bemor organizmida zondni unutib qoldirishgan. Hozir Aslanbek o‘zini yaxshi his qilmoqda, u ukrainalik jarrohlar bilan sudlashmoqchi emas.